कृषि विकास अधिकारी के लिए परीक्षा 26 को
रायपुर| कृषि विभाग के अधीन वरिष्ठ कृषि विकास अधिकारी एवं प्रयोगशाला सहायक की सीधी भर्ती होगी। यह परीक्षा व्यापमं की ओर से 26 मार्च को आयोजित होगी। इसके लिए ऑनलाइन आवेदन की प्रक्रिया चल रही है। 8 मार्च तक यह स्वीकार किए जाएंगे। व्यापमं की ओर से इस भर्ती परीक्षा के लिए संभागीय मुख्यालय, जैसे अंबिकापुर, बिलासपुर, दुर्ग, जगदलपुर और रायपुर में केंद्र बनाए जाएंगे। वहीं दूसरी ओर जल संसाधन विभाग में अमीन के 227 पदों पर भर्ती होनी है। इसके लिए भर्ती परीक्षा पांच मार्च को होगी। व्यापमं ने पिछले दिनों इसके आवेदन की प्रक्रिया पूरी की। परीक्षा के लिए प्रवेश पत्र वेबसाइट cgvyapam.choice.gov.in पर अपलोड किए गए हैं।
hin_Deva hin_Deva